### Resume

En privat lodsejer har anmodet om en lokalplan for et område i den vestlige del af [adresse]. Området ligger indenfor en eksisterende lokalplan nr. 1264, hvor det er udlagt til eksisterende anvendelse. Med den nye lokalplan nr. 1371 gives mulighed for kompaktparceller eller op til 20 tæt-lav boliger. Lokalplanen har været i høring i perioden 14. marts 2023 til 14. april 2023. Der er kommet 4 indsigelser/høringssvar. Indsigelserne har ikke givet anledning til at anbefale ændringer i lokalplanen.

### Sagsfremstilling

![](data:image/png;base64...)

Figur 1: Kort over lokalplanområdet.

![](data:image/png;base64...)

Figur 2: Forslag til fremtidig udnyttelse af lokalplanområdet.

Planens historik

Teknisk Udvalg besluttede på mødet 21. juni 2022, pkt. nr. 148, at igangsætte udarbejdelse af lokalplan nr. 1371.

Byrådet besluttede på møde 8. marts 2023, pkt. nr. 41, at sende lokalplanen i offentlig høring.

Lokalplanen har været i offentlig høring fra 14. marts 2023 til 14. april 2023.

Indsigelser/bemærkninger og ændringer af lokalplanen

Der er kommet 4 høringssvar/indsigelser. Ældrerådet har sendt en indsigelse, der vedrører en række ønsker i forhold til funktioner i byen, fælleshus, handicap- og ældrevenlige boliger, solceller samt om tilgængelighed. Derudover har [adresse] sendt en indsigelse, som vedrører nedrivning eller delvis nedrivning af bygningerne, bevaring af træbeplantning, senior bofællesskab og energivenlige huse. Endelig har Haderslev Stift og Netselskabet N1 sendt høringssvar, som ikke har væsentlige bemærkninger. Indsigelserne har ikke givet anledning til ændringer i lokalplanen. Resumé af indsigelser/bemærkninger og Teknik & Miljøs bemærkninger hertil kan ses i det vedlagte bilag.

Vurdering af afledte konsekvenser

Der er foretaget en helhedsvurdering af boliglokalplanens afledte konsekvenser, herunder offentlige investeringer, for at sikre en byudvikling i balance. Det kan være i forhold til f.eks. skoler, institutioner, idræt, veje, stier og kollektiv trafik. Helhedsvurderingen viser, at lokalplanen ikke har afledte konsekvenser på de undersøgte forhold.

[adresse]Frafaldserklæring

Lokalplanområdet er privatejet og i byzone, og en frafaldserklæring er derfor ikke nødvendig.

### Sagens videre forløb

Sagen skal behandles af Økonomiudvalget og Byrådet.

### Klima og resiliensvurdering

Nyt byggeri og anlægsarbejde vil altid øge udledningen af CO2.

[adresse] ligger i oplandet til Vejle, med god adgang til Boris Poulsen motorvejen. Der er gode muligheder for at cykle f.eks. til Vejle, ligesom der er gode bybusforbindelser. Byen har en friskole, som er udvidet i de seneste år. Lokalplanområdet indeholder i dag en nedlagt landbrugsbygning. Lokalplanen giver mulighed for fortætning af den eksisterende by, og øger dermed ikke arealforbruget. Der er potentiale for fjernvarme/lokalvarme i [adresse], og der arbejdes på etablering af dette.

Dette medvirker til at reducere lokalplanens forventede klimaaftryk.

### Teknik- og Miljødirektøren indstiller,

|  |  |
| --- | --- |
| at | udvalget anbefaler over for Byrådet, at lokalplan nr. 1371 vedtages endeligt, |

|  |  |
| --- | --- |
| at | indsigerne orienteres om Byrådets behandling af indsigelserne og om Teknik & Miljøs bemærkninger til indsigelserne. |

### Beslutning

Anbefalet.